CELEX: 61963CJ0108
Language: da
Date: 1965-01-21
Title: Domstolens Dom af 21. januar 1965. # Officine elettromeccaniche A. Merlini mod Den høje myndighed for Det Europæiske Kul- og Stålfællesskab. # Sag 108-63.

DOMSTOLENS DOM
      AF 21. JANUAR 1965
      
         Officine Elettromeccaniche Ing. A. Merlini
      
      
         mod Den Høje Myndighed for Det europæiske Kul- og Stålfællesskab
      
      Sag 108/63
      Processprog: Italiensk
      
      Angående:
      Annullation af Den Høj Myndigheds beslutninger af 30. oktober 1963 om fastsættelse for sagsøgeren af den mængde tilkøbsskrot, som er undergivet justering, og om pålæg til ham om at betale de beløb, der skyldes på det grundlag.
      Domskonklusion:
      Sagsøgte i sag 108/63 frifindes.
      Generaladvokatens forslag til afgørelse:
      At sagsøgte frifindes.
      Sammendrag
      
               1.
            
            
               Beslutninger, der medfører økonomiske forpligtelser — fuldbyrdelsesmåder — søgsmål i henhold til EKSF-traktatens artikel 33 — afvisning fra realitetsbehandling — de nationale retters kompetence
               (EKSF-traktaten, art. 33, 92; EØF-traktaten, art. 192; EAEF-traktaten, art. 164)
            
         
               2.
            
            
               Retspleje — søgsmål — søgsmålsgrund støttet på en uskreven retsregel — antagelse til realitetsbehandling
            
         
               3.
            
            
               Oplysninger — efterprøvelse — Den Høje Myndigheds beføjelser — opretholdelse efter en virksomheds standsning af driften eller konkurs
               (EKSF-traktaten, art. 47)
            
         
               4.
            
            
               Falles finansielle ordninger — opgørelser — foreløbig karakter — Den Høje Myndigheds ret til at efterprøve bidragenes størrelse, inden regnskaberne afsluttes
               (EKSF-traktaten, art. 53)
            
         
               1.
            
            
               Overholdelsen af den nationale lovgivning om tvangsfuldbyrdelse af Den Høje Myndigheds beslutninger, der medfører økonomiske forpligtelser, bør i givet fald sikres, ikke ved den i artikel 33 fastsatte procedure, men i henhold til selve traktatens artikel 92, da kontrollen med lovligheden af tvangsfuldbyrdelses-foranstaltninger hører under de nationale retters kompetence.
            
         
               2.
            
            
               Det forhold, at en regel, som en af parterne har påberåbt sig, er uskreven ret, er ikke tilstrækkeligt til at udelukke denne regels eksistens. En sådan søgsmålsgrund kan følgelig ikke afvises fra realitetsbehandling.
            
         
               3.
            
            
               Den Høje Myndigheds almindelige beføjelser over for virksomhederne til at efterprøve og kontrollere ophører ikke i tilfælde af disses standsning af driften eller konkurs.
            
         
               4.
            
            
               Det følger af selve justeringsordningens natur, at fastsættelsen af bidragene principielt sker foreløbigt, indtil regnskaberne er afsluttet.
               Først fra dette tidspunkt bliver det muligt endeligt at fastsætte såvel de samlede udgifter ved ordningens forvaltning som de enkelte underlagte virksomheders andele. Herefter udelukker meddelelsen af visse beløb, som skyldes i henhold til justeringen, ikke Den Høje Myndighed fra at efterprøve disses størrelse.